ജർമൻകാരനായ ഒരു ആർക്കിടെക്ടും രണ്ടാം ലോകമഹായുദ്ധത്തിന്റെ മിക്കകാലങ്ങളിലും നാസിജർമനിയുടെ ആയുധവിഭാഗം മന്ത്രിയും ആയിരുന്നു  ആൽബർട്ട് സ്പീയർ (Berthold Konrad Hermann Albert Speer) (/ʃpɛr/; ; മാർച്ച് 19, 1905 – സെപ്തംബർ 1, 1981). മന്ത്രിയാവുന്നതിനുമുൻപ് ഹിറ്റ്‌ലറുടെ മുഖ്യ വാസ്തുവിദഗ്ദ്ധനായിരുന്നു സ്പീയർ. ഹോളോകോസ്റ്റിനെപ്പറ്റി തനിക്ക് അറിയാമായിരുന്നില്ലെന്ന് ന്യൂറംബർഗ് വിചാരണകളിൽ ആവർത്തിച്ചിരുന്നെങ്കിലും "ക്ഷമ പറഞ്ഞ നാസി" എന്ന പേരിൽ അറിയപ്പെട്ടിരുന്ന സ്പീയർ തന്റെ ഓർമ്മക്കുറിപ്പുകളിൽ നാസിഭരണത്തിലെ കുറ്റകൃത്യങ്ങളുടെ സങ്കീർണ്ണതകൾ വിവരിക്കുന്നതിൽക്കൂടി പ്രസിദ്ധനാണ്.